
Jučer poslije sabah-namaza smo u Poslanikovoj džamiji klanjali 
dženazu blizancima jednog našeg hafiza; njihova mala srca su 
prestala kucati poslije šest mjeseci njihovog boravka u utrobi svoje 
majke i njihove duše nisu uspjele da vide ovaj svijet. Sasvim sićušne 
smo ih zakopali u Dženneti Bekiju. 

Prije manje od dva mjeseca na sličan način u Bekiju je zakopano još 
jedno dijete našeg kolege studenta. 

U posljednjih deset godina smo u Bekiju ostavili čak osmoro djece 
naših studenata Bošnjaka, i jednog mladog studenta koji je poginuo 
u saobraćajnoj nesreći na putu za umru. 


Subhanallah! Nije to mali broj za toliko malo vremena. S jedne strane je tužno, a ne možemo ni 
zamisliti koliko je roditeljima teško, a s druge strane...na Sudnjem danu malodobna djeca će se 
zauzimati za svoje roditelje kod Allaha, a Poslanik, sallallahu alejhive sellem, će se zauzimati za 
onoga ko umre u Medinu. 


Allah da olakša roditeljima i podari im lijepi sabur, da učini da se njihova djeca za njih 
zauzimaju na Danu Zadnjem. Amin! 


Datum: Januar 3, 2018 

Kako su veliki učenjaci držali do sebe! 

Muhammed b. Musa El-Hareši pripovijeda: 

"Ljudi su Hasanu b. Abdulazizu iz Egipta donijeli njegovo nasljedstvo u kojem je bilo 100 000 
zlatnika. On je od toga uzeo tri kese, u svakoj je bilo 1000 zlatnika i odnio ih je imamu Ahmedu 
b. Hanbelu, te mu je rekao: 'O Ebu Abdullah, ovo je halal naslijeđen imetak, uzmi ga i potroši ga 
na svoju porodicu.' 

Ahmed mu na to reče: 'Ја nemam potrebe za tim. Ja imam sasvim dovoljno.' (A živio je veoma 
oskudno) 


Nije to prihvatio i nije uzeo ni jedan dio toga. 


Kaže Ahmedov sin Abdullah: 'Mnogo puta sam čuo moga oca kako poslije namaza uči dovu: 
'Allahu, kao što sam se sačuvao svoje lice da učinim sedždu bilo kome mimo Tebe, sačuvaj moje 
lice da zatražim od bilo koga osim od Tebe."' 

(Mirkatu-I-Mefatih, Mula Ali El-Kari) 

Čuvajmo se da suvišno ne negiramo termine kada tome nije mjesto, i ta zbog toga izazivamo 
rasprave predstavljajući kako to radimo jer pazimo naše vjerske termine. 


KRAJ 



